|  |
| --- |
| **סיכום והמלצה** |

במסגרת יעדי הקרן בתחום חברה ורווחה נרקם דיאלוג מקצועי עם צוות פיית השיניים. ״פיית השיניים״הינו פרויקט של עמותת "לשנות עולם" ובית הספר לרפואת שיניים באוניברסיטת תל אביב אשר הוקם בשנת 2017. הפרויקט פועל לקידום בריאות הפה בקרב אוכלוסיות קצה ובפרט א.נשים במעגל הזנות. ב-4 שנות הפעילות 400 מטופלים ומטופלות קיבלו טיפולי שיניים ללא עלות ובהתאמה תרבותית מלאה.

בשוק סייעות השיניים בישראל ישנו פער עמוק, קופ"ח כללית בלבד מדווחת על חוסר של כ-80 סייעות בשנה, מה שגורם בהדרגה לעליית השכר שלהן. במהלך השנה האחרונה, נבנה סילבוס לקורס סייעות שיניים, אשר קיבל אישור תקדימי של משרד הבריאות לקלוט אנשים שאינם בעלי 12 שנות לימוד לקורס שיתקיים במסגרת אוניברסיטת תל אביב. לאור זה הותאמו התכנים, קוצר אורך הזמן של הקורס ונבנה מערך תמיכה וליווי סוציאלי בשותפות עם אגף הרווחה עיריית ת"א.   
קופ"ח כללית התחייבה לקלוט את כל בוגרות הקורס לעבודה במרפאות כללית סמייל.

אנו רואים בפרויקט שילוב מיטבי בין טיפול בקהל היעד של תחום חברה ורווחה ובין הכשרתו והשמתו לתעסוקה בהמשך במעגל הוליסטי שנבנה לאט ועמו הקשר והאמון. כמו כן, צוות המיזם השכיל לרתום גופים משמעותיים וחזקים אשר רק בשל חילופי ממשלות ומגיפת הקורונה הותירו אותועל כנו ולא אפשרו את צמיחתו.

המלצתנו היא לתמוך ברכיב ההכשרה וההשמה לתעסוקה על מנת לשלב במהרה בוגרות הקורס לתקנים שכבר חסרים בימים אלו. התרשמנו שהצוות מיומן לעבודה מסוג זה ובשותפות רחבה תוך ראייה קדימה. התמיכה המומלצת תהיה היא בגובה 320,100 ש"ח לכל שנת הפעלה למשך שלוש שנים (סה"כ 960,300 ש"ח - ~$310,000), תוך רתימה הדרגתית של גופי ממשלה למיזם עד ללקיחת אחריותם המלאה.

|  |
| --- |
| **רקע** |

**״פיית השיניים״** הינו פרויקט של עמותת "לשנות עולם" ובית הספר לרפואת שיניים באוניברסיטת תל אביב אשר הוקם בשנת 2017 הפרויקט פועל לקידום בריאות הפה בקרב אוכלוסיות קצה ובפרט א.נשים במעגל הזנות. ב-4 שנות הפעילות 400 מטופלים ומטופלות קיבלו טיפולי שיניים ללא עלות ובהתאמה תרבותית מלאה.

**קהל היעד של פיית השיניים:** נוער וצעירות בסיכון, בעיקר ממעגל הזנות ודרי רחוב.

הפרויקט פועל בשיתוף פעולה עם עמותות שונות דרכן המטופלים זוכים לשמוע ולהכיר את השרות. אוכלוסיות קצה סובלות ממצב בריאותי ירוד הנובע מפער במודעות, בגישה למשאבים (לדוג' - מחיר שיקום פה מלא עולה כ 150- אלף ₪). ביטוח בריאות הפה בישראל תקף עד גיל 18, אחריו הטיפולים במסגרת קופות החולים ממומן באופן חלקי.   
כמו כן, אוכלוסיות אלו במקרים רבים אינם חברות בקופות החולים או שאינן מרגישות בנוח

לקבל טיפולים במסגרות פורמליות.

**ההתערבויות**

הטיפולים ניתנים במרפאות ביה"ס לרפואת השיניים באוני' ת"א ע"י רופאים, מתמחים, וסטודנטים ומלווים ע"י צוות המתנדבים – המונה 48 סטודנטים וסטודנטיות לרפואת שיניים.

המודל, מעניק פתרון אף לבעיית המודעות והכשירות התרבותית בקרב רופאי שיניים לטיפול באוכלוסיות קצה.

**השלב הבא – הכשרה והשמה לתעסוקה**

בשוק סייעות השיניים בישראל ישנו פער עמוק, קופ"ח כללית בלבד מדווחת על חוסר של כ-80 סייעות בשנה, מה שגורם בהדרגה לעליית השכר שלהן.

במהלך השנה האחרונה, נבנה סילבוס לקורס סייעות שיניים, אשר קיבל אישור תקדימי של משרד הבריאות לקלוט אנשים שאינם בעלי 12 שנות לימוד לקורס שיתקיים במסגרת אוניברסיטת תל אביב. לאור זה הותאמו התכנים, קוצר אורך הזמן של הקורס ונבנה מערך תמיכה וליווי סוציאלי בשותפות עם אגף הרווחה עיריית ת"א.   
קופ"ח כללית התחייבה לקלוט את כל בוגרות הקורס לעבודה במרפאות כללית סמייל.

|  |
| --- |
| **אסטרטגיה ארגונית ותוכנית** |

**תאוריית השינוי  
1. טיפולים** - מתן הטיפולים הינו שירות חיוני בסיסי שלא ניתן לו מענה כיום, ע"י יצירת קשר

מטפל-מטופל, מתחיל תהליך של בניית אמון אשר יכול להוביל לשינוי ושיקום. מצד הסטודנטים,

עצם שילוב הטיפול באוכלוסיות קצה במסלול הכשרתם, מבטיח בניית מודעות וכישורים לטיפול

והעסקת אוכלוסיות קצה בהמשך.   
**2**. **הכשרה -** החוויה החיובית מהטיפולים, פותחת צוהר של אמון, אשר יכול להבשיל לכדי הכשרה

למקצוע טיפולי - סייעות שיניים.

**3. השמה ותעסוקה -** דרך השותפות עם קופ"ח כללית סמייל, אפשר להבטיח אפשרויות להעסקה

ל 100%- מבוגרות הקורס לשנים הקרובות , הביקוש רק הולך וגדל בשנים האחרונות, לפחות שתי

סייעות בוגרות הקורס ייקלטו במרפאות פיית השיניים, כדי להוות השראה לאחרות.

**שותפים מרכזיים**

1. אוניברסיטת תל אביב
2. קופ"ח כללית סמייל
3. עיריית תל אביב
4. ביה"ח רמב"ם
5. עמותות העוסקות בסיוע לאנשים במעגל הזנות ואוכ' קצה.

**מודל כלכלי ומרכיבי עלויות:**

**1. טיפולי שיניים**

9,000 למטופל.ת- ש"ח ל 100 מטופלים.ות שונים

שנתי 900,000 - ש"ח.

**2. הכשרה**

10,670 לסטודנט.ית- ₪ - 30 סטודנטים.ות בשנה

שנתי 320,100 - ש"ח

**3**. **השמה**

5,000 - ₪ לאדם- 30 מושמים בשנה

שנתי 150,000 - ש"ח .

4. **סה"כ עלויות לשנה 1,410,000 - ש"ח**

הכנסות עצמיות:

טיפולים - השתתפות בעלות הטיפול ע"י בית הספר לרפואת שיניים וגורמים מפנים כגון

הרווחה ושירותים חברתיים

הכשרה - מימוש כספי ביטוח לאומי ו/או משרד העבודה והרווחה

תרומות ציוד ושעות עבודה

100 רופאי שיניים מתנדבים בשנה

200 סטודנטים לרפואת שיניים מטפלים ומתנדבים בשנה   
תרומת ציוד בסך – 294,000 ₪

5. מודל קיימות ארוך טווח:

היעד הוא תוך שלוש שנים להתנתק מתלות פילנתרופית ולהעביר למימון מלא של המדינה.

|  |
| --- |
| **השפעה ותוצאות** |

מדדים מרכזיים לכל שלב בתוכנית:

1. טיפולים עבור 100 מטופלים בשנה.
2. הכשרה- 30 בוגרות בשנה.
3. השמה וליווי תעסוקתי

מס' השמות מוצלחות - לפחות 6 חודשים במקום ההשמה.

מס' שנות עבודה כסייעת לכל בוגרת.

הפרויקט ילווה במחקר אקדמי על שינוי התפיסה בקרב רופאים והמסוגלות שלהם לטפל באוכלוסיות מוחלשות.

|  |
| --- |
| **קיבולת צוות וארגון** |

100 רופאי שיניים

200 סטודנטים מתנדבים

מנהל פרויקט

|  |  |
| --- | --- |
| **סיכונים ואסטרטגיות להפחתת הסיכון** | |
| **סיכון** | **הפחתת הסיכון** |
| המשכיות המיזם | גיוס השותפים כבר עכשיו לרכיב ההשמה במקביל לתקציב הקרן. |